Къетыкъуэ и къуэ Аслъэмбэчыпщым езыр псэууэ кхъэлэгъунэ иригъэщIат, лIэмэ, абы щIалъхьэну.
 
Кхъэлэгъунэр зыщIахэр зэригъэлэжьам, гугъу зэрыригъэхьам щхьэкIэ, и унэм щIишэри Iэнэ къахуиухуащ.Езыри къэтIысащ.
 
Ауэ, Хабзэм ипкъ иткIэ, ефэн и пэкIэ мыхъуахъуэу хъунутэкъыми, нэхъыжьым жиIэнур имыщIэу щыст.
 
Абы ирихьэлIэу Къэзэнокъуэ Жэбагъы къыщIыхьащ. Гупым я нэхъыжьыр гуфIэри бжьэр Жэбагъым иритащ. Мыдрейм къыIихри щIэупщIащ гyпыр щIызэхэсым. Бжьэр къыщIащтар къыщищIэм: - АтIэ, а кхъэлэгъунэм и кIуэцIыр нэщIрэ и щlыбыр щIэращIэу куэдрэ Тхьэм щигъэт!- жиIэри Жэбагъы ефащ.